**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_\_\_ din data \_\_\_\_\_\_\_\_\_\_\_\_\_\_\_**

**privind aprobarea încheierii Actului adițional nr. 1 la Acordul de cooperare încheiat între Fondul Națiunilor Unite pentru Copii (UNICEF), Județul Satu Mare (prin Consiliul Județean Satu Mare) și Direcția Generală de Asistență Socială și Protecția Copilului a Județului Satu Mare**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

luând în considerare Nota de fundamentare a Direcției Generale de Asistență Socială și Protecția Copilului a Județului Satu Mare nr. 89015/12.12.2022 înaintată prin adresa nr. 89047/12.12.2022 înregistrată la Registratura Consiliului Județean Satu Mare cu nr. 26806/12.12.2022, precum și anexa la Nota de fundamentare, înregistrată la Registratura Consiliului Județean Satu Mare cu nr.27791/20.12.2022,

în baza prevederilor:

* Hotărârii Consiliului Județean Satu Mare nr. 73/2022 privind aprobarea încheierii Acordului de cooperare între Fondul Națiunilor Unite pentru Copii (UNICEF), Județul Satu Mare (prin Consiliul Județean Satu Mare) și Direcția Generală de Asistență Socială și Protecția Copilului a Județului Satu Mare;
* H.G.nr. 295/1992 privind aprobarea Acordului-cadru de cooperare dintre Guvernul României și Fondul Națiunilor Unite pentru Copii (UNICEF), precum și a înțelegerii realizate prin schimbul de scrisori între Ministerul Afacerilor Externe și UNICEF;
* O.U.G. nr. 15/2022 privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările și completările ulterioare;
* Ordinului nr. 20360/3366/776/2022 pentru aprobarea Regulamentului privind organizarea, funcționarea și atribuțiile Grupului operativ pentru minorii neînsoțiți;
* Ordinului nr. 20362/31/3386/812/400/2022 pentru aprobarea Procedurii de cooperare între autorități pentru intrarea, înregistrarea, tranzitul, șederea, precum și asigurarea protecției drepturilor minorilor neînsoțiți care provin din zona conflictului armat din Ucraina;

ținând seama de prevederile art. 173 alin. (1) lit. e) , ale art. 173 alin. (7) lit. a) precum și cele ale art. 182 alin. (4) cu trimitere la art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din Ordonanța de urgență nr. 57/ 2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă încheierea **Actului adițional nr. 1 la** **Acordul de cooperare** încheiat între Fondul Națiunilor Unite pentru Copii (UNICEF), Județul Satu Mare (prin Consiliul Județean Satu Mare) și Direcția Generală de Asistență Socială și Protecția Copilului a Județului Satu Mare, conform ***Anexei*** care face parte integrantă din prezenta Hotărâre.

**Art. 2.** (1) Se împuternicește dl. Pataki Csaba, președintele Consiliului Județean Satu Mare, să semneze, în numele și pentru Județul Satu Mare, **Actul adițional nr. 1 la** **Acordul de cooperare** prevăzut la art. 1 din prezenta Hotărâre.

(2) Se împuternicește doamna Dragoș Mariana, director general al Direcției Generale de Asistență Socială și Protecția Copilului a Județului Satu Mare, să semneze, în numele și pentru Direcția Generală de Asistență Socială și Protecția Copilului a Județului Satu Mare, **Actul adițional nr. 1 la** **Acordul de cooperare,** prevăzut la art. 1 din prezenta Hotărâre.

**Art. 3.** Cu ducerea la îndeplinire a prezentei se încredințează domnul Pataki Csaba, președintele Consiliului Județean Satu Mare, doamna Dragoș Mariana, director general al Direcției Generale de Asistență Socială și Protecția Copilului a Județului Satu Mare precum și Direcția Dezvoltare Regională și Compartimentul Autoritate Tutelară din cadrul aparatului de specialitate al Consiliului Județean Satu Mare.

**Art. 4.** Prezenta hotărâre se comunică domnului Pataki Csaba, președintele Consiliului Județean Satu Mare, doamnei Dragoș Mariana, director general al Direcției Generale de Asistență Socială și Protecția Copilului a Județului Satu Mare precum șiDirecției Dezvoltare Regională și Compartimentului Autoritate Tutelară din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2022**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red.Tehn T.L.R./Ex.5

**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea încheierii Actului adițional nr. 1 la Acordul de cooperare încheiat între Fondul Națiunilor Unite pentru Copii (UNICEF), Județul Satu Mare (prin Consiliul Județean Satu Mare) și Direcția Generală de Asistență Socială și Protecția Copilului a Județului Satu Mare**

România a stabilit o structură clară de luare a deciziilor și coordonare, ca răspuns la criza umanitară a refugiaților.

Un Task-Force decizional la nivel înalt, sub coordonarea premierului, s-a constituit, la nivelul Guvernului, încă din prima zi a conflictului.

În al doilea rând, un Task Force operațional, denumit „Comisia Ucrainei”, condus de șeful Cancelariei Prim-Ministrului, a fost înființat pentru a supraveghea activitățile ministerelor implicate în gestionarea fluxului de refugiați în toate domeniile de intervenție.

În al treilea rând, la nivelul Cancelariei Prim-Ministrului, a fost înființat Grupul de Coordonare Strategică a Asistenței Umanitare, condus de un consilier de stat, pentru a asigura cadrul strategic de răspuns umanitar și pentru a facilita cooperarea între agenții și  partenerii de la nivel național, european și internațional.

Răspunsul României la criza refugiaților este structurat pe două niveluri de intervenție: primul răspuns, asistență de urgență și al doilea răspuns, de protecție.

**Primul răspuns, asistența de urgență** a reprezentat, practic, reacția și intervenția urgentă asigurată de România pentru refugiații nou sosiți din Ucraina.

În această etapă,potrivit prevederilor art. 8 alin. 1 din OUG 15/2022 privind acordarea de sprijin și asistență umanitară de către statul român cetățenilor străini sau apatrizilor aflați în situații deosebite, proveniți din zona conflictului armat din Ucraina, cu modificările și completările ulterioare ”(1) La nivelul fiecărui județ și, după caz, la nivelul fiecărui sector al municipiului București se constituie Grupul operativ pentru minori neînsoțiți, fără personalitate juridică, denumit în continuare Grupul operativ, care are rolul de a identifica rapid măsura cea mai adecvată pentru protecția minorului neînsoțit”.

În aplicarea prevederilor articolului mai sus arătat și în temeiul Ordinului nr. 20360/3366/776/2022 pentru aprobarea Regulamentului privind organizarea, funcționarea și atribuțiile Grupului operativ pentru minorii neînsoțiți, directorul general al DGASPC Satu Mare, în calitate de coordonator grup operativ, a emis Dispoziția nr. 650 din 16.03.2022 privind constituirea grupului operativ pentru minorii neînsoțiți care provin din zona conflictului armat din Ucraina, constituit la nivelul județului Satu Mare. Grupul operativ îndeplinește atribuțiile enumerate la art. 3 din Ordinul nr. 20360/3366/776/2022 pentru aprobarea Regulamentului privind organizarea, funcționarea și atribuțiile Grupului operativ pentru minorii neînsoțiți.

În aplicarea prevederilor articolului mai sus arătat și a Ordinului nr. 20362/31/3386/812/400/2022 pentru aprobarea Procedurii de cooperare intre autorități pentru intrarea, înregistrarea, tranzitul, șederea, precum și asigurarea protecției drepturilor minorilor neînsoțiți care provin din zona conflictului armat din Ucraina, directorul general al DGASPC Satu Mare, a emis Dispoziția nr. 691 din 25.03.2022 privind numirea reprezentanților DGASPC Satu Mare care asigură permanența la punctele de trecere a frontierei.

Reprezentanții DGASPC Satu Mare la punctele de trecere a frontierei îndeplinesc atribuțiile prevăzute la art. 3 alin. (1), alin. (2), din Ordinul nr. 20362/31/3386/812/400/2022 pentru aprobarea Procedurii de cooperare intre autorități pentru intrarea, înregistrarea, tranzitul, șederea, precum și asigurarea protecției drepturilor minorilor neînsoțiți care provin din zona conflictului armat din Ucraina.

**Al doilea răspuns, cel de protecție**, este un mecanism dezvoltat pentru a asigura măsurile de protecție și incluziune pe termen mediu și lung pentru refugiații ucraineni care aleg să locuiască în România.

În aplicarea legislației naționale, în vederea asigurării unui set minim de protecție copiilor proveniți din zona conflictului armat din Ucraina, județul Satu Mare prin Consiliul Județean Satu Mare și Direcția Generală de Asistență Socială și Protecția Copilului a județului Satu Mare a încheiat un Acord de cooperare cu UNICEF, Fondul Națiunilor Unite pentru Copii, acord aprobat prin Hotărârea Consiliului Județean Satu Mare nr. 73/2022 privind aprobarea încheierii Acordului de cooperare încheiat între Fondul Națiunilor Unite pentru Copii (UNICEF), Județul Satu Mare (prin Consiliul Județean Satu Mare) și Direcția Generală de Asistență Socială și Protecția Copilului a Județului Satu Mare, în scopul:

* asigurării, la intrarea în țară, pentru copiii din Ucraina, însoțiți și neînsoțiți de familie, , un set minim de protecție, furnizare de servicii sociale și mecanisme de referire, prin operaționalizarea conceptului Blue Dot (Punctul albastru), prin care se urmărește să se îmbunătățească accesibilitatea, continuarea și standardizarea serviciilor furnizate de diferiți parteneri, precum și predictibilitatea serviciilor pe traseul acestora,
* identificării, planificării, implementării, monitorizării și evaluării intervențiilor pentru incluziunea socială și îmbunătățirea situației și bunăstării copiilor din Ucraina.

Planul de măsuri naționale cu privire la protecția și incluziunea persoanelor strămutate din Ucraina, beneficiare de protecție temporară în România, a inclus și dezvoltarea unei aplicații denumită PRIMERO prin intermediul căreia au fost și sunt înregistrați toți copii ucraineni, strămutați pe teritoriul României după izbucnirea războiului din Ucraina însoțiți de părinți sau nu.

În acest sens DGASPC Satu Mare a procedat la contactarea instituțiilor și autorităților de la nivel județean care dețin informații cu privire la locurile de cazare organizate sau comunitățile în care sunt găzduite familii cu copii ucraineni sau copii ucraineni însoțiți de alte persoane adulte pe teritoriului județului Satu Mare și asigură prin coordonarea voluntarilor aplicației PRIMERO introducerea datelor privitoare la acești copii în aplicația PRIMERO. Situația acestora se regăsește în tabelele de mai jos:

Având în vedere evoluția evenimentelor din Ucraina, se impune continuarea asigurării unui set minim de protecție copiilor proveniți din zona conflictului armat din Ucraina, motiv pentru care UNICEF propune autorității județene, prin adresa înregistrată la sediul Direcției Generale de Asistență Socială și Protecția Copilului Satu Mare sub nr. 86450/07.12.2022 prelungirea Acordului de cooperare încheiat între Fondul Națiunilor Unite pentru Copii (UNICEF), Consiliul Județean Satu Mare și Direcția Generală de Asistență Socială și Protecția Copilului a Județului Satu Mare.

Având în vedere cele de mai sus, evidențiate în Nota de fundamentare a Direcția Generală de Asistență Socială și Protecția Copilului a Județului Satu Mare nr. 89015/12.12.2022 înaintată cu adresa nr. 89047/12.12.2022 înregistrată la registratura Consiliului Județean Satu Mare cu nr. 26806/12.12.2022, precum și anexa la Nota de fundamentare, înregistrată la Registratura Consiliului Județean Satu Mare cu nr.27791/20.12.2022,

Luând în considerare Hotărârea Consiliului Județean Satu Mare nr. 73/2022 privind aprobarea încheierii Acordului de cooperare între Fondul Națiunilor Unite pentru Copii (UNICEF), Județul Satu Mare (prin Consiliul Județean Satu Mare) și Direcția Generală de Asistență Socială și Protecția Copilului a Județului Satu Mare,

în temeiul prevederilor art.182 alin. (2) și alin. (4) coroborate cu cele ale art.136 alin. (8) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de hotărâre privind aprobarea încheierii Actului adițional nr. 1 la Acordul de cooperare încheiat între Fondul Națiunilor Unite pentru Copii (UNICEF),**

**Județul Satu Mare (prin Consiliul Județean Satu Mare) și**

**Direcția Generală de Asistență Socială și Protecția Copilului a Județului Satu Mare**

**INIȚIATOR:**

**PREȘEDINTE**

**Pataki Csaba**

Red.Tehn T.L.R./Ex.5